बिहार के मोतिहारी मे आजू के दिन के कारिया बादल कईअन परिवार के खातिर काल बनके आईल ह। जिला के चकिया प्रखंड अंतर्गत रामगढ़ महुवा पंचायत में मुखिया प्रत्याशी प्रकाश यादव के घर के नजदीक आम के पेड प करिआ बादल के ठनका गिरला से किशोरी महतो के बेटा शनि कुमार के मौका पर ही मौत हो गईल , आ दोसर रामाधोया राम के बेटा गम्भीर रूप से घायल हो गईल । उहवें एगो ग्रामीण के गाय के भी मौत तुरन्त हो गईल । घटना के सूचना मिलते ही जन अधिकार पार्टी के निर्वतमान युवा प्रदेश प्रवक्ता अंकुश कुमार सिंह मौका पर पहुँच कर अंचलाधिकारी ,थाना प्रभारी , आ मीडिया के साथियन के सूचित कईलन आ सभ लोग तत्परता दिखावत घटना स्थल पर पहुँचकर आवश्यक कानूनी प्रकिया पूरा कराईल ताकि पीड़ित परिवार के आपदा के सहयोग राशि पीड़ित परिवार के मिल सके । एएसआई शकील अहमद दल-बल के साथ घटना स्थल पर पहुँच के शव के पोस्टमार्टम के खातिर मोतिहारी सदर अस्पताल भेज दिहलेन ।
मौका पर मुखिया राजेश सिंह, पूर्व मुखिया प्रत्याशी प्रकाश यादव , रंजन गुप्ता , सिपाही यादव सहित सैकड़न के संख्या मे स्थानीय ग्रामीण घटना के खबर सुनते घटना स्थल पर पहुँचलें ।लेकिन परिजन के चित्कार से सभे भाव विह्वल हो गईल आ कहत रहे कि आज के कारिया बादल कईअन परिवार पर कहर बरपा कर चला गईल |
ओने.केसरिया थाना के ढेकहां सेढ़ा निवासी दिनेश सहनी के 11 वरिस के बेटा धिरज सहनी के ब्रजपात से मौका ए वारदात प मृत्यु हो गईल। मृतक धिरज सहनी अचानक आए तेज आंधी आ पानी में अपन फुलवारी में आम चुने गईल रहले। एही बीच कारिया बादल से गिरल ब्रजपात से उनकर मृत्यु उहवें तत्क्षण हो गईल।स्थानीय पुलिस शव के अंत्यपरिक्षण खातिर मोतिहारी सदर अस्पताल भेज दिहल। जेकर सूचना सीओ नरेन्द्र कुमार के भी दीहल गईल।
bho_Deva bho_Deva bho_Deva